ልዩነትን በሰለጠነ መንገድ በመፍታት ለሀገር ሠላምና ዘላቂ ልማት ሁሉም መረባረብ እንደሚገባው ምክትል ጠቅላይ ሚኒስትር ደመቀ መኮንን አሳሰቡ፡፡
ጠንካራና የታፈረች ሀገር መመሥረት የሚቻለው በትንንሽ አጀንዳዎች ላይ ጊዜን በማጥፋት ሳይሆን ትላልቅ ሀገራዊ ጉዳዮች ላይ ትኩረት ሰጥቶ መሥራት ሲቻል አንደሆነ ምክትል ጠቅላይ ሚኒስትር ደመቀ መኮንን ተናገሩ፡፡‘ጉባኤ አማራ’ በባሕር ዳር መካሄድ ጀምሯል፤ ሌሎች ባዘጋጁት አጀንዳ ከመጠላለፍ በመውጣት በአንድነትና በአብሮነት በሀገራዊ ግንባታ ላይ መጓዝ እንደሚገባ በጉባኤው መክፈቻ ላይ ባደረጉት ንግግር አቶ ደመቀ አሳስበዋል፡፡በየደረጃው የሚገኙ መሪዎችም ለራስ ክብር ከመጨነቅ ወጥተው ለክልሉ ሕዝብ ችግሮች የመፍትሔ አካል መሆን አንዳለባቸው ምክትል ጠቅላይ ሚኒስተሩ አሳስበዋል፡፡ልዩነትን በሰለጠነ መንገድ መፍታት ለሀገር ሠላምና ዘላቂ ልማት ወሳኝ መሆኑን ያመለከቱት ምክትል ጠቅላይ ሚኒስትሩ ልማትን እና ሠላምን ለማረጋገጥ እንዲቻል ፖለቲከኞች ራሳቸውን ሆነው መገኘት እንዳለባቸው መክረዋል፡፡